
REFERAT

Privind aprobarea contractului de sponsorizare dintre 
Municipiul Timişoara şi SC VODAFONE SA
Timişoara a castigat licitatia organizata de Federatia Romana de Baschet pentru gazduirea Final Four-ului din acest an al Cupei României la baschet masculin. Astfel, în 6 şi 7 aprilie 2013, Timişoara devine capitala baschetului românesc găzduind Cupa care se va desfăşura în Sala Constantin Jude (Olimpia).
Baschet Club Timişoara împreună cu Primăria Municipiului Timişoara sunt organizatorii acestui eveniment de elită al baschetului românesc. SC VODAFONE SA doreşte să sprijine desfăşurarea acestei competiţii prin sponsorizarea cu suma de 3000 euro.
Prin urmare, propunem aprobarea contractului de sponsorizare dintre Municipiul Timişoara şi SC VODAFONE SA.

 Alăturat anexăm toate documentele depuse pentru susţinerea proiectului de hotărâre de consiliu.

